
أعوذ بالله السميع العليم من الشيطان الرجيم 
بسم الله الرحمن الرحيم 

إن الحمد لله نحمده ونستعين به ونستغفره» ونعوذ باللّه -تعالی- 
شرور أنفسنا وسيئات أعمالناء من يهده الله فلا مضل له ومن 8 
فلا هادي له. وأشهد أن لا إله إلا الله وحده لا شريك له» وأشهد أن 
محمدًا عبده ورسوله. 

يا أيه الَِّينَ منوا انَهُوا الله حَقّ ثقَاته ولا مون إلا وام مُسْلِمُونَ" 
اللي عمرآن: ١ ٠۲‏ "يا أَمُهَا الام اتقُوا رَبَكُمُ الذي خَلَفَكُم مّن 
نَفْسٍ وَاحِدَةٍ وَخَلَقَ مِنْهَا رَوْجَهَا وَبَثَ مِنْهُمَا رجالا كثيرا وَنِسَاءً ‏ وَانَقُو 
الله الذي تَسَاءَلُونَ به وَالْأَرْحَامَ م إن الله گان عَلَيْكُمْ رقيبا" النساء: ١ء‏ 
"يا أنه الذية آمَنوا افوا الله وَقُولُوا قول سَديدًا * طلخ 


"اللهم إني أسألك خير هذا اليوم" من سلسلة "أذكار الصباح والمساء" 

َمَالَكُمْ وَيَغْفِرْ لَكُمْ د ذُنُوبَكُمْ د ومن بطع الله وَرَسُ و له ققد فار فؤر 


عَظِيمًا" اا 048 






اين 


أما بعد: 

فإن أصدق الحديث كتاب الله -تعالى-. وخير الذي هدي محمد - 
صلى الله عليه وآله وصحبه وسلم-» وشر الأمور محدثاتها. وكل محدثة 
بدعة» وكل بدعة ضلالة» وكل ضلالة في النار. ثم أما بعد: 

فلا زلنا أيها الكرام الأحباب نعايش أذكار الصباح, كما أؤكد في كل 
لقاءٍ تقريبًا حديث البي -صلى الله عليه وسلم- "ادعوا الله وأنتم 
موقنون 

بالإجابة» واعلموا أن الله لا يستجيب دعاءً من قلب غافل لاو"٠‏ 
فالقلب الذي يغفل عما يقول من ذكرء ويتلهّى بشيء عما يقول» لا 
يقبل منه هذا الدعاءء, فالمفترض أن تقول الدعاء وأنت حاضر القلب» 
وأنت فاهم لا تقول» كما علمنا البي -عليه الصلاة والسلام-. 


1 أخرجه الترمذي 


"اللهم إني أسألك خير هذا اليوم" من سلسلة "أذكار الصباح والمساء" 

ومع ذكر من أذكار الصباح يمدنا الله -جل وعلا- به بمددٍ من عنده» 
كما روى أبو داود من حديث أي مالك الأشعري - 
رحمه الله تعالی- وغيره؛ أن البي -صلى الله عليه وسلم- قال: "إذا 
أصبح أحدكم فليقل أصبخنا وأصبح الملكُ لله رب العالمينَ", أصبخنا 
وأصبح الملك لله رب العالينَ 

المرة اللي فاتت قلنا أصبحنا وأصبح الملك لله والحمد لله علشان برضه 
محدش يغلط 

"أصبخنا وأصبح الملك لله رب العالمينَ اللهك إن أسألّك خير هذا اليوم 
فتحه ونصرّه ونوره وبركته وهداه وأعوذ بك من شر ما فيه وشرٌّ ما 
بعدّه". وني رواية وأعوذ بك من شر ما قبله وشر ما بعده. 

فكما قلت في اللقاء الماضي أصبحنا وأصبح الملك لله المفترض أن من 
يقول ذلك يستشعر نعمة الله -جل وعلا- عليه» أنه أمد في عمره. أنه 
أطال في عمره. فلا زال في الأجل؛ يستطيع أن يتوب» يستطيع أن 
يستعتب ) يستطيع أن يزداد في الطاعات كما قال البي -صلى الله عليه 

وسلم-: "خيركم مَن طالَ عُمِرُهُ وحسْنَ عملّه"". فلو أطال الله -جل 
وعلا- عمرك في حسن عمل» هذه نعمة من الله -جل وعلا-. 
علشان كده ماتقولش لأخوك ربنا يطول عمرك بس» لا قل له ربنا يطول 
عمرك ويحسن عملك. ربنا يرزقك عمر مديد في طاعة الله. إنما يطول 
عمره بس لاء فإذا أطال الله -جل وعلا- في عمرك مع حسن عمل 
هذه نعمة وكرم وفتح من الله -جل وعلا-. 


فحين تصبح وتقول هذه الكلمة أنت تستشعر نعمة الله -جل وعلا- 
عليك إذ ما زلت في الأجل, فهناك أناس رعا صلوا معنا في الأسبوع 
الماضي ولم يشهدوا معنا هذا اليوم» أو رعا تجد أناسًا يصلون معك فجر 
أمس ولا يصلون معك فجر اليوم. 

مش انت بتقول لا بتروح حضر جنازة واحد صاحبك ده كان معاياء 
كان لسه بيكلمني العصرء ده كنا متفقين نتقابل النهاردة الظهر» مش 
ده اللي بيحصل؟ هو كده. لما تشوف موقف زي ده تحمد الله -جل 


* غنماية التفسير 

وعلا- أنك ما زلت في الأجل» تستعتب, تتوب إلى الله -جل وعلا- 


كان كثير من السلف يقولون لعل الطاعة التي يدخلنا الله -جل وعلا- 
بما الجنة لم نعملها بعد. يعني العمل اللي ربنا هيجعله سبب لدخولك 
الجنة لسه ماتعملش» طب واللي فات ممكن الذنوب تطبر الحسنات, 
ممكن متعرفش, أو ممكن -والعياذ بالله- نسأل الله السلامة والعافية 
ممكن إنسان عمل حاجة ويحبط عمله بقع في شرك ولا يقع في كفر - 
والعياذ بالله- بدون ما يدري, يحبط العمل. ومحبطات الأعمال كثيرة, 
فلعل العمل الذي يكرمك الله -جل وعلا- بعمله فيدخلك به الجنة 
لسه ماتعملش. علشان كده النبي -عليه الصلاة والسلام- يخبرنا إن 
اللي ربنا يريد به الخير يحبه. يجيب له عمل صا في الآخر. قال النبي 
-عليه الصلاة والسلام- كما في حديث أبي عنبة الخولاني وفي ضبط 
أبي عبنة الخولان» قد أن البي 
-صلى الله عليه وسلم- قال: "إن الله إذا أحب عبدًا عسّله قالوا وما 
عسله يا رسول الله؟ -يعني إيه كلمة عسّله دي- قال النبي -عليه 






"اللهم إني أسألك خير هذا اليوم" من سلسلة "أذكار الصباح والمساء" 






شبكة الطربق إلى الله way2allah.com‏ 
الصلاة والسلام-: "يوفقه إلى عمل خير بين يدي أجله حتى يقبضه 
عليه". وفي رواية حت يرضى عنه من حوله. 

يبقى لما ربنا يريد بك الخير؛ يطول عمرك علشان العمل اللي هيدخلك 
الجنة» اللي هيكون سبب في رضا ربنا عنك لسه ماتعملش. فإذا أطال 
الله -جل وعلا- في عمرك بالعمل الصالح هذه نعمة من الله -جل 
وعلا-. 

وإنت بتقول بقى أصبحنا بتستحضر كيف أنعم الله -جل وعلا- عليك 
وأصبحت, أصل إنت لما رحت تنام تقول إيه؟ "باك اللَّهُمَ أمُوتُ 
E‏ ده دعاء النوم. وفي حديث ثانى "با مك ريي وضعت جنبي ) 
وبك أرفعهء إن أمسكت نفسي فارحمهاء وإن أرسلتها فاحفظها بما تحفظ 
به عبادك الصالحين"؟. فكان ممكن ماتقومش» فلما ربنا أكرمك 
واستيقظت نعمة» أصبحنا وأصبح الملك لله برضه زي ما قلنا في اللي 
فات وانت بتقول وأصبح الملك لله دي كلمة إيه؟ تطمن صح؟ تطمن, 
تريح» إن كل حاجة بإيد ربناء خلاص ماتقلقش» زوجة ماتقلقش» ده 
من ملكه ولا مش ملكه؟ مديرك وإنت قلقان ليعملك إيه ولا خصم 





7 صحيح البخاري 
؛ أخرجه البخاري 

لك ماتقلقش. ده من ملكه ولا مش ملكه؟ العربية» السفرء البيت» 
والدك, والدتك» جارك. القضية اللي قدامك» كل ده من ملك ربنا. 
"وَاللَهُ خَلَقَكُمْ وَمَا تَعْمَلُونَ" 

عملك من ملك ربناء وَالنَهُ خَلَمَكُمْ وَمَا تَعْمَلُونَ فحين تستحضر أن 
الأمر كله بيد الله وأن الملك كله بأمر اللّه» وأن الله -جل وعلا- بيده 
كل شيء» وبيده تدبير كل شيء» وبيده ملك كل شيء, ماتقلقش 
خلاص. يۇ الملك من يشاء. وينزع الملك من يشاء» ويعز من يشاء. 






ويذل من يشاءء, فالأمر كله بيد الله -جل وعلا-» برضه ده يريحك أن 
املك بيد رحيم» يعني لو اليك طاغية إنت تبقى قلقان. صح؟ لو 
الحاكم ظالم إنت تبقى تعبان خايف, لكن لو أن الذي يملك أمرك ويحكم 
فيه» ما هي دي معنى الملك يعني الحاكم» وال مالك يعني الذي بملك 
الأمر. كما قالوا ملك يوم الدين ومالك يوم الدين» كلمة ملك يحكم 
وقد لا بملك, إنما مالك بملك وقد لا يحكم. فالله -جل وعلا- ملك 
مالك, يعني بملك ويحكم. فأنت مطمن أن هذا الملك رحيم, ماتخافش 
منه» ده حتى لو إنت خفت خوف عبادة, خوف امه وجل» العلماء 
قالوا هذا لا ينبغي إلا لله -جل وعلا-. الوجل هو اجتماع الخوف مع 

الحب» دايا اللي بتخاف منه بتكرهه» إنما اللي إنت خايف منه وبتحبه 
خوفا كام وحبًا كاملا هذا هو الله بس . 

فأنت وانت معتقد أن الله بيده الملك مانتاش خايف, ليه؟ لأنه وهو 
بيده الملك يحب أن يعطيكء بل يتودد لك ليعطيك من ملكه» صح؟ 
بيتودد؛ امه الودود. بيتنزل كل ليلة -مع أنه ملك- ليعطيك. إنت 
متخيل والله يا إخوانا حاجة والله تطير العقل» لو إنت محتاج حاجة 
وجالك واحد ملياردير قابلته في الطريق, ربنا كرمك به. تقول: والله أنا 
عندي ظروف عايز أتزوج, ماعنديش حاجة» مش لاقي شغلء والحالة 
زي ما إنت عارف, وعايز منك أي حاجة, -وده ملياردير - أي حاجة, 
قالك عنياء عايز شقة؟ حاضر في البرج بتاعي» عايز عربية؟ أجيب لك 
من المعرض بتاعي, عايز فلوس؟ أجيب لك من البنك بتاعي, ما هو 
بيملك كل ده. عاوز زوجة؟ هاختار لك واحدة هنيك عاوز إنت كل 
ده وهو مالك كل ده طيب حاضر بس معلش أنا بتأخر في شغلي 
النهاردة ببقى مشغول إنت عارف بقى على ما أظبط الشيكات 
والعمارات والفنادق فبرجع متأخر, فاستنان وأنا أجيلك إن شاء الله 
بس أجيلك على الساعة ۲ بالليل كده. تعمل إيه؟ تستناه؟ طيب 

حضرتك رحت نابم ومصحتش إلا الساعة ۷ الصبح» طب وهو؟ 
بيخبط عليك الساعة ۲ بالليل الباشا الملياردير بيخبط عليك قعد 
يخبط عليك ساعتين ” ساعات يخبط عليك. وجايب لك العربية 
بالمفتاح» وجايب لك مفتاح الشقة, وجايب لك الفلوس» وجايب لك 
الشيكات. جايب لك كل ده معاه ويخبط عليك ” ساعات يخبط 
وينادي وإنت ولا هنا نايم تانى يوم الصبح اتصلت بيه؛ حضرتك 
ماجتش ليه؟ لا والله جيت. جيت؟ معقول؟ قعدت أخبط عليك " 
ساعات. طب أنا آسف والله حقك علي» طب ده راح علي الفلوس 
خلاص والشقة والعربية؟ لا لا ما تقلقش طب اجيلك النهاردة» استناني 
بقى» حاضر. تان يوم في نفس التوقيت جالك وحضرتك ناء " 
ساعات ينادي عليك و” ساعات يخبط عليكء. وجايب لك المفتاح 
وجايب لك العربية وجايب لك الشقة وجايب لك الشيكات, ولا إنت 
هناء الساعة ۷ الصبح برضه قمت كالعادة واتصلت عليهء أنا جيت 
لك. معقول؟ أنا كل ده مادريتش, أنا كنت ميت ولا إيه؟ طب أنا 


٠ 


آسف والله سامحنى طب باللّه عليك آخر مرة. طب هجيلك حاضرء 

وجالك ثالث يوم وجالك رابع وجالك خامس يوم أنت تستحق بقى 
تأخذ؟ لكن ربنا -عز وجل وله المثل الأعلى- قال لك سأتنزل لعبادي 
لأعطيهم ما يطلبون, ينزل ربنا كل ليلة حين يبقى ثلث الليل الآخر 
فيقول: -من اللي بيقول؟ الملك الغني» الذي يحب أن يعطي عباده - 
سبحانه وتعالى-» "يتزل ربا كل ليل إلى سماءٍ الذنيا حين يبقى ثُلْتْ 
اللْيلٍ الآخِرُء فيقول: مَن يدعون فأستجيب له؟ من يسألني فأعطِيّة؟ 
ن يستغفِرٌنٍ فأغفِرٌ له؟"” 

المطلوب بس من حضرتك تقوم تقوله أنا. طب هو ربنا تنزل أمس ولا 
ماتنزلش؟ طب وقبل أمس وقبل أمس ومن أسبوع ومن شهر ولا زال 
يتنزل وحضرتك قمت الساعة ۷ الصبح على الشغل بتاعك علشان 
عايز تجيب فلوسء فاتصلت بالله» صليت. مش الصلاة اتصال باللّه؟ 
فصلیت» يعني بتقوله يا رب معلهش أنا آسف عذرًا سامحني يا رب» أنا 
قصرت يا رب. ولا زال ربنا يتنزل أليس منا رجل رشيد» يدرك ذلك 
فيقوم لله -جل وعلا- ليطلب منه حاجته؟ وينزل بساحته سؤله؟ واللّه 
-جل وعلا- لن يرد له طلبه» لن يرد له طلبه» إن في الليل ساعة ده 





5 أخرجه البخاري ومسلم وابو داود 


"اللهم إني أسألك خير هذا اليوم" من سلسلة "أذكار الصباح والمساء" 

كلام البي -عليه الصلاة والسلام-: "إن منَ اللَيّل ساعةء لا يُوافقها 
عَبْدٌ مُسْلِةٌ يَسْأل الله خَيْراء إلا أغطاة إيه"". 


وقد رَوى الثقاث عن خير اللا .... بأنه عر وجل وعلا. 
في ثُلْثِ الليل الأخير يتل ... يقول هل من تائب فيْقيل. 
هل من مُسيءٍ طالب للمغفرة .... يجذ كرعا قابلا للمعذرة. 
ُن بالخيرات والفضائل .... ويسثر العيب وبُعطي السائل. 
قل له أنا يا رب. 


يبقى حضرتك لا تقول أصبحنا وأصبح الملك لله تطمن إن الملك 
بایده» الحمد لله مش بإيد حد. زي ما قلت لكم قبل كده -كنت بقوها 
حتى يوم الجمعة اللي فاتت- نعمة لا نراها؛ الوا ده نعمة ولا لا؟ لو 
كان ملك المواء كملك الكهرباء مثلاء بقى شركة قابضة واتخصخص 
وتحول مش عارف ايه وبقاله عداد ومحبس ومواسير, وعشان تاخذ اموا 
تدفع مش عارف إيهء لو كان اموا اللي ملك ربنا ملكه أحد البشرء 

كان زمانك إيه دلوقتي؟ لو زوجتك بس انت زعلتها بالليل تخليك نام 
وتقفل عليك احبس» ماتعرفش تقوم في الضلمة تدور على احبس تفتحه 
ماتلحقش توت. لو إنت صاحبك مضايقك في الشارع ولا حاجة يعدي 
على البيت من بره يقفل امحبس العمومي بتاع اوا تموت ماتلحقش 
تاخد هوا. بيد اللّه مفيش أب كده مغد بطل كمال أجسام شال ابنه 
اللي لسه مولود الصغير كده الاتنين بيتنفسواء فالواد بالراحة يابا 
ماتسحبش الوا مني مش عارف آخذ نفس» مفيش الكلام ده ربنا 
قَسَّمَه لأنه الملك -سبحانه وتعالی-. 

مفيش حد محتاج, فتحمد ربنا إن فيه ملك مش بإيد حد» بيد الله 
وحده. هي دي أصبحنا وأصبح الملك لله رب العالمين فتحمد الله - 
جل وعلا- أن ملكك بيد رحيم ودود كرب الملك ده اللي بإيده كل 
حاجة لو قلت له شيء لو طلبت منه حاجة يستحي منك» معقول؟ 
هو -سبحانه وتعالى - اللي بيستحي مني؟ "إن الله بستحي من عبده 
إذا رفع إليه يديه أن يردّهما صِفرًا"" خائبتين» فربنا بيستحي -سبحانه 
وتغاللت, 


" صححه الألباني 

ربنا -سبحانه وتعالى- فوق إنه ودود وکرم ويستحي من عباده أن يرد 
طلبه» سبحانه وتعالى يعطيك قبل أن تطلب أصلًا. صح؟ يعني حد 
طلب من ربنا إن لو ربنا خلقه يطلع له عينين؟ ولا هو ادهالك بدون 
ها 'نظلب و فة يصحة حيدة؟ ولا هو أعظاك بذرن ما نطاب جد 
منكم طلب من ربنا إن لو خلقه يخلقه مسلم؟ ولا هو خلقك مسلم 
بدون ما تطلب؟ فهو يعطي قبل أن تطلب» ودون أن تطلب» وفوق ما 
تطلب» وأكثر نما ترغب. 


هذا هو ربنا فلما تقول وأصبح الملك لله تفرح تطمن تستريح وتأنس, 
أصبحنا وأصبح ال ملك لله رب العالمين. رب؛ يعني مدبر خالق رازق لكل 
مين؟ العالمين. العالمين يعني إيه؟ يعني العوالم جمع عالم, أي حاجة بقى, 
هو مدبر لأمر كل العوام؛ الأرض والسموات, الأسماك الحيتان, النمل 
والنحل والدواب والحوام والإنس والجن والميكروبات والذرات» ربنا 
بيدبر كل هذاء ولو ل يدبره الله لسقط كل هذا. كل إنسان مكون من 
ذرات؛ الذرة دي فيها إلكترون وبروتون ونيوترون لو ده خبط في ده 

حاجة بتخبط في التانية» أمريكا بتقول إن نهاية العام -يوم القيامة- 
بيقولوا كده. بيقولوا يوم القيامة سنة ۲۱۲۰ هم بيقولوا كده. ليه يا 
أمريكا القيامة بتقولوا إيه؟ الله 9 طبعا هو ربنا أخفى عنا يوم القيامة 
ولكن لم يخفيه كلية "إنَّ السَاعَة آنية كاذ أَخْفِيهًا" 

لم يقل أخفيهاء إنما قال إيه؟ أكاد. يعني انت ممكن تعرف قرب الساعة, 


م 3 
| 


صح؟ أكادُ أخفيهًاء فأمريكا بيقولك 5 ليه يا أمريكا؟ يقولك 
أصل فيه مذنب كبير هيصطدم بالأرض, المذنب ده بيدور وبيتقاطع مع 
دورة الكرة الأرضية, لو المذنب ده اصطدم بالأرض هيحول الأرض 
كلها إلى رماد. هيحول الأرض كلها إلى رماد. يعني الجبال هتبقى ذرات, 
وحتى هم صوروا صورة الانفجار الكو الحائل ده بأنه الذرات دي تبقى 
في قمة ارتفاع درجة الحرارة تطلع لفوق تبرد ويتغير لوماء عارف النار 
لما تشتعل تبقى حرا وتزرق وتحس انا اسودت» تطلع تبرد وتغمق وتفتح 
وبعدين تنزل تانى» بعد ما بردت تسخن تاني فالنار المشتعلة تطلع. 
فقعدوا يرسموا الصور دي كده. صوروا صورة صورة يعني تخيلية ليوم 

القيامة» صوروا صورة السما د يعني اللي قاعد في الأرض كده يبص في 
السما شكلها إيهء فعلماء لاسام جابوا الصورة اللي صوروها وقالوا 
فعلا ده زي ما ربنا قال: "فَإِدًا انْشَفَتِ السَمَاءُ فَكَانَتْ وَرَدَةَ گالدَهَانِ" 
أمريكا بتقول كده. السماء هتبقى عاملة زي الوردة 
ا لمتداخلة الألوان قرمزي وأحمر وبنفسجي وأزرق» وهم بعلمهم وصلوا 
لذلك. هو حضرتك أنت فاكر إن يوم القيامة إن مذنب هيصطدم 
بالأرض؟ ذة الكون كله هيصطدم ببعضه. ده النجم اللي انت شايفه 
ده أكبر من الأرض وأكبر من الشمس ملايين المرات هيصطدم بالأرض» 
النجوم انکدرت»› النجوم كلها مليارات تليريونات النجوم دي هتتسافط 


فحضرتك تعتقد أن الله -جل وعلا- مدبر هذا الكون, تنام وانت 
مستریح . وأصبح الملك لله رب العالمين, رب؛ مدبر أمر كل العوالم. 
برضه المفروض ده بربح قلبك وتطمن وماتقلقش . انت لو حضرتك 
مسافر والسواق اللي انت ماشي معاه كل شوية يدوس مطبات وياكل 

مطب ويدوس فرامل وكان هيخبط واحد, تعرف تنام وانت ماشي؟ 
هتبقى قلقان. إنما لو السواق ماشي بانسيابي» أخ سواق كده بيقول لي 
انت تعرف السواق مش من السواق وانت مسافر ازاي؟ لما توصل 
بطنك تكركب يبقى ده مش سواق» طول ما هو ماشي قاعد يدوس 
فرامل يعدي مطبات» إنما اللي ماشي لا إنت حسيت بمطب ولا إنت 
حسيت بفرملة مش بيدوس فرامل كتير ولا إنت حسيت بكسرة ساعة 
الملف تحس إن فيه انسيابية كده» بتنام وانت إيه؟ ده سواق. وله المثل 
الأعلى» من يدبر أمر الكون بتنام وإنت مستريح» خلاص تنام وانت 
مستريح» لأن الذي يدبر الكون -سبحانه وتعالى- قادر» كملت 
صفاته» يعلم كل شيء» خبیر» السواق ده ساق كويس لأن عنده خبرة, 
وللّه المثل الأعلى» بقولك ربنا خبير -سبحانه وتعالى- بأحوال الناس 
جميعًاء فإنت بتنام وإنت مطمن, بتنام وإنت مستريح, مانتاش قلقان إن 
السما تقع على الأرض. هو لو البيت بيتهز والا قالولك على فكرة 
فيه تشققات وتصدعات وممكن يقع, تبقى تنام وإنت مطمن؟ لو أي 
هزة تقوم منطور خايف» لكن لو إنت معتقد -ولله المثل الأعلى- أن 





"اللهم إني أسألك خير هذا اليوم" من سلسلة "أذكار الصباح والمساء" 


شبكة الطربق إلى الله way2allah.com‏ 

الذي بمسك السماء قادر» مش هتفلت. لأن الذي يدبر الكون حكيم 
خلاص هتستريح» هي دي الراحة اللي عايز أوصلها لقلبك وإنت 
بتقول الدعاء ده. 






أصبحنا وأصبح الملك لله رب العالمين اللهم إن أسألك -ما هو بيملك 
بقى ماتسألش إلا هوء ماتطلبش من حد غيره- اللهم إن أسألك خير 
هذا اليوم فتحه ونصره ونوره وبركته وهداه. 

إنت بعسأل ربنا أي خير يجي في هذا اليوم» أي حاجة ربنا قسمها من 
خير يجيب لك منهاء وبرضه بعدها وأعوذ بك من شر هذا اليوم وشر 
ما قبله وشر ما بعده يعني بتسأل ربنا كذلك أن يحميك ويحفظك من 
كل شر في هذا الكون. النبي ذكر أسألك خير هذا اليوم ده امه عموم؛ 
يعني أي حاجة فيها خير هات لي منها يا رب» بالذات الخمسة دول 
اللي هم إيه؟ فتحه ونصره ونوره وبركته وهداه أسألك خير هذا اليوم, 
إيه بقى الخير؟ خلي بالك الخير الذي يريده الله ليس الخير الذي تريده 
أنت» لأن ممكن لو خير إنت تريده هو في الحقيقة مايبقاش خير» صح؟ 

نفسك تسافر وعاوز تروح أوروبا تقبض باليورو, وتتمنى تخرج من البلد 
دي» وفاكر إنه هو ده الخير كله. واللي بيقبضوا باليورو هم دول اللي 
e‏ اللي عايشين, ده اشترى مش عارف ايه واشترى ايه 
واشترى إيه» هم دول اللي عايشين» إنت متعرفش إن ممكن أول ما 
تروح هناك العربية خبطك تموت. لا تلاقي حد يدفنك ولا حد يعرفك 
ولا أي حاجة» يبقى ده خير ولا مش خير؟ لا مش خير. فالخير الذي 
يختاره الله لك -وهو الأعلم-, عارف لا الأب يقول لابنه يديله مغلا 
٠‏ جنيه ولا ٠١‏ جنيه ولا الولد بوش ٥۰‏ جنيه ولا 6٠٠‏ جنيه. 
الولد على طول عايز ياخذ الفلوس يلعب با وعجل ويلف ويشتري 
مش عارف إيه وياكل إيه ويبعزق» فالأب يقوله يا ابني بص لقدام, يا 
ابني أنا أكبر منك وأفهم أكثر منك, مش أي حاجة تاخذها تصرفهاء 
بص لقدام, الأب ليه لأنه كبير وفاهم» أنا عاوزك بقى توصل للخير 
الذي يراه -ولله المثل الأعلى- الخير الذي يراه الكبير» الخبير» لما تكون 
إنت ماشي مع ابنك وبصيت كده قدام فلقيت مشكلة ناس بتضرب 


بسيوف ومش عارف إيه. تقوله تعالى يا ابني من هنا تعالى نحشي من 

الشارع التاني لا يا أبي أنا عايز أروح هناء يا ابني تعالى هنا يا ابني» هنا 
خطر تعالى» والابن عايز يروح» يا ابني أنا شايف أعلى منك» شايف 
قدام يا ابني فيه مشاکل» ماتقلقش يا أبي تعالى بس» يا ابني أنا عارف 
أنا جربت قبل كده حد مشى من هنا وراسه طارت, تعالى با ابني. فإنت 
شايف البعيد» -وللّه المثل الأعلى-. 


الأعلى يرى كل شيء. أنا عايز أوصل لك يا أخي اطمئنان قلبك وأنت 
تسأل الله الخير إنك تفرح بالخير اللي هيختاره مش إنت اللي هتختاره» 
فاختيار الله خير من اختيارك. علشان برضه لما تقول أسألك خير هذا 
اليوم ومايجلكش الخير اللي في دماغك ماتزعلش» مايجلكش الخير اللي 
أنت بتدعوه ماتقلقش» لا ربنا جاب لك الخير الذي جختاره هو. وزي 
ما بضرب المثل على طول» انت قاعد انت وعيالك تاكلوا في البيت؛ 
الولد ده ۷ سنين والولد ده ه سنين والولد ده ٤‏ سنن وعندك ابن 
رضيع ۸-۷ شهورء الولد الكبير تقوله يا ابني علشان خاطري کل» 
كل حنة لحمة يا ابني» كل فرخة يا ابني» والولد مش عايز ياكل, 

تحمرهاله تسلقهاله تحط له عليها مش عارف ايه علشان ياكل 
ومابياكلش, بتلح عليه عشان ياكل. في حين الولد الصغير اللي عنده 
۸ شهور هو قاعد معاكم مد إيده خذ حتة لحمة كبيرة كده على بقه 
على طول بتعمل إيه حضرتك؟ تاخذها من إیده» بيعمل إيه هو؟ بيعيط: 
بتعمل إيه إنت تدهاله؟ حت لو عيط؟ ليه؟ مع إن اللحمة خير ده 
أخوه بتلح عليه أهو بس لده دلوقتي مش خير» صح؟ الولد يعرف 
كده؟ 

احنا كده -وللّه المثل الأعلى- احنا كده. انت شايف إن حاجة فيها 
خير بعقلك القاصر أو ببصرك القاصر وبعقلك القاصر شايف إنه خير 
لكن الله -جل وعلا- الحكيم العليم الخبير -سبحانه وتعالى - يعلم - 
سبحانه وتعالى- أنه ليس هذا خير لك الآن, ليس خير لك الآن» يبقى 
بيحب بنت وفجأة تغضب عليه, خلاص الدنيا كلها اسودت في عينيه 
ومش طايق الدنيا ولا عارف يعيش وعاوز يمموت عاوز ينتحر وعاوز 
مش عارف إيه. خلاص عشان البنت ماحبتوش ايش دراك؟ ما بمكن 
البنت دي لو انت ارتبطت جا تفتدك؟ مش وارد؟ تكفرك, يجي منها 

عيال يكفروك, ده إن جه منها أصلاء أبوها يعني بخليك تزهق في الدنيا 
كلها تبقى عايز تنتحر. مش النبي -عليه الصلاة والسلام- قال إن 
الزوجة ممكن سعادة وممكن شقاوة, أربعة من السعادة وقال بعدها أربعة 
من الشقاوة؛ أول واحدة هنا الزوجة الصالحة وأول واحدة هنا الزوجة 
السوء, كما في حديث سعد بن وقاص عند البيهقي والحاكم وغيرهم 
صححه الشيخ الألباي» فممكن تبقى شقاوة وممكن تبقى سعادة» إنت 
ماتعرفش يبقى انت بتسأل الله الخير الذي يختاره هو لك. 


أسألك خير هذا اليوم وطبعا بالليل أو في أذكار المساء تقول أمسينا 
وأمسى الملك لله رب العالمين اللهم إنى أسألك خير هذه الليلة. ربنا 
-سبحانه وتعالى- بيقسم لعباده الخير والشرء الخير والشر فانت 
بتسأل ربنا أن يقسم لك الخير؛ فتحه اليوم ده عايز الخير اللي فيه إيه 
بالذات فتحه ونصره ونوره وبركته وهداه» فتحه يعني إيه؟ بعض الناس 
فاهم إن فلان ربنا فتح عليه يعني إيه؟ معاه فلوس كتير. 

مع أن الله -جل وعلا- أخبرنا أن الفتح منه خلاف ما يظن الناس, 
قال تعالى: "ما يفتح الله للناس من رحمة" يبقى لو ربنا رمك يبقى ده 
الإيه؟ ده الفتح» مش بقى فلوس. "ما فح الله للناس من رة فلا 
مسك ها وَمَا بسك فلا مُرْسِلَ لَه من بَعْدِهِ" يبقى إذا فتح 
الله دعل وعلا- عليك بشيء من مغفرته ور حمته وفضله وعطائه _- 
العلم ده فتح- عارف ها يُعَلِمك القرآن ده فتح من ربناء لو الإمام 
أخطأ في الصلاة وحد رده عارف الرد ده امه إيه؟ الفتح على الإمام, 
عارف الصييتة لما يكونوا قاعدين بيقرأوا ويقرأ يقول: الله يفتح عليك, 
مش بيقولوا كده؟ هو كده» الفتح إذا فتح الله -جل وعلا- عليك 
بالقرآن» يعنى أعطاك القران هو ده الفتح› فمش شرط الفتح يبقى 
فلوس» لا ده مکن الفلوس ماتبقاش فتح, فاوعى تقول إن ربنا فتح 
على فلان. شوف انت حالك قبل هذه الدنيا التي أعطيتها وحالك 
بعدهاء إن كان قربتك من الله -جل وعلا- العطايا قربتك من ربنا يبقى 
ده فتح, فتح لأنه ساعدك على الطاعة, إنما لو بعدك عن ربنا؟ إنت 
فاتح كشك وعلى قد حالك وبتصلي قيام الليل وتستغفر ربنا بس لا 

تحول الكشك إلى محل إلى سنتر إلى مجموعة محلات إلى فروع ماعدتش 
لا فاضي تقيم الليل ولا تقدر تصلي الفجر ولا فاضي تحضر محاضرة 
وماعدتش فاضي للقران انشغلت» يبقى ده فتح؟ لاء ده إنت تشيل 
اي ييا اي حي بسي مح بدي 
فن فلان يبقى فتسة "وتلوم بار وَاخْرٍ ننه 





يبقى إنت شايف إن هو خير بس ف الحقيقة ده فتنة,» علشان كده يا 
أخي الحبيب إنت بتسأل ربك -جل وعلا- الفتح الذي يفتح به هو 
عليك» الذي يختاره هو -سبحانه وتعالى-- لك, فتحه يفتح الله -جل 
و ع ی بالعلم: ينتج بالإعات» ی بالشوى» يفتج 

قلبك للقرآن إنك تبدأ تفهم القرآن» يفتح قلبك تبدأ تحب الملتزمين 
والمتدينين بعد ما كنت بتكرههم» أصحاب الدقون دول بصراحة والخيم 
اللي ماشية في الشارع» بدأت تحب هؤلاءء يفتح قلبك للقنوات الدينية 
بعد ما كنت بتاع قنوات اللي مش عارف إيه والأغاني والرقص يفتح 
قلبك تسمع قال الله وقال رسوله. يفتح قلبك لحب المساجد إنك تقعد 

في المسجد بدل ما كنت بتقعد على المقاهي» يفتح قلبك للقرآن بعدما 
كنت بتقرأ في قصص ملهاش لازمة» ويفتح قلبك لسنة البي -عليه 
الصلاة والسلامم- قاعد تتابع وتحفظ بعدما كنت بتحفظ الأغاني وأسمماء 
اللاعبين والجون اللي جابوه» يفتح قلبك للطاعات» يبقى ده فتح, ربنا 
يفتح لك ويفتح عليك» فأنت بتسأل ربنا من هذا الخير بالذات إنه 






يفتح عليك» ومعنى الفتح هو البدايةء أحيانا أو غالبًا البداية تبقى صعبة 
صح؟ البداية تبقى صعبة, تخيل لو واحد عايز يبقى بطل كمال أجسام, 
أول ما يروح صالة الجيم ويلاقي اللي جنبه ده قاعد يشيل صدر ١ 5١‏ 
كيلو وإنت حضرتك مش عارف تشيل البار فاضي» تشيله كده تروح» 
آه ظهري يبقى أنا ماليش في السكة ديء تكسل وتنام وتكرش وراحت 
عليك» لكن لو ربنا فتح عليك أعانك على البداية هتكمل؛ ما هو 
بطل كمال الأجسام ده كان في الأول إيه؟ مايعرفش يعمل حاجة, ده 
ربنا يفتح لك بقى» يبقى الفتح من الل يفتح لك يفْسَك. 

ولد مابيذاكرش يعدي أبوه عليه يقول له إيه؟ يا بابا معلش مش جايلي 
نفس» ربنا يفتح لك نفسك يا ابني» ما ده فتح برضه. صح؟ يفتح 
نفسه للمذاكرة يقعد يذاكر» خلاص» بس طبعا لو فتحت على الآخرء 
كان فيه واحد زميلنا في الكلية كان طالع الأول على كلية طب» 
فبيستضيفوه وأنا كنت شايفه» المذيع بيقوله إنت هوايتك إيه؟ قاهم 
المذاكرة, قال لا لا أنا مش قصدناء قصدي يعني لما تكون متضايق أو 
متنرفز أو زعلان يعني مثا لك هواية مثلا كورة تلعب حاجة تتفرج على 
حاجة؟ قاله: لاء أذاكر. يعني لو انت متضايق تذاكر؟ مبسوط تذاكر؟ 
خنوق تذاكر؟ قاهم آه دي هوايتي, المذيع قاله: لك حق تطلع الأول 
يا ابني روح يا ابني. 

ففتح كل ما تحمله كلمة فتح من معنى» من ضمن الفتح؛ أن يغفر الله 
لك ذنبك صح؟ "إن فتَختا لَكَ فنا مُبِينا * لَيَغْفِرَ لَكَ اله ما تقد 
من ذَنبِكَ وَمَا تآَخَرَ وَيْتمّ نِْمَتَهُ عَلَيْكَ وَيَهْدِيَكَ صِرَاطًا مُسْتَقِيمًا * 
وَينِصْرَكَ الله نَصرًا عَزِير" 

يعني من ضمن الفتح؛ لو ربنا فتح عليك يعني يغفر لك ذنوبك» عرفت 
الفتح مش زي ما انت فاهم وبس» ربنا فتح على فلان يعني اداله 
عربيات واداله مش عارف إيه وبيوت ووسع عليه لا مش دي» ممكن 
يبقى فتنته الدنياء فتنه الالء فتنه السلطان» فتنه الكرسي» طغى وبعد 
عن الله -جل وعلا-» يبقى مش فتح ده فتنة» يبقى انت بتسأل الله 
الفتح الحقيقي, الرحمة والمغفرة ده من أعظم الفتح الذي يفتحه الله - 
جل وعلا- به عليك "ما يَفْتَح الله لِلئَّاسِ من رة" ٠‏ "إن 
فَتَحْنا لَكَ فَنْحًا ميا * لِيَغْفرَ لَك الله" > إلى غير أنواع 


الفتح. 


تسأل الله -جل وعلا- في هذا اليوم أو في الليلة فتحه ونصره» نصره 
أن ينصرك الله -جل وعلا-. أن ينصرك الله يبقى ده من ضمن الخير 
اللي يعطيهولك في اليوم» ينصرك على إيه بقى؟ على كل حاجة؛ على 
عدوك؛ وعلى عدوك الكائن في داخلك اللي هو نفسك, ألم يقل البي 
-عليه الصلاة والسلام-: "انصّرْ أخاكَ ظامًا أو مظلومًا. قيل: يا رسول 

لله نَنصْرْه مظلومًاء فكيف أَنصُره ظال؟ قال: ترده عن الظُلّم"*. أو 
أن تحجزه عن الظلم. 

ببقى لو أن الله -جل وعلا- منعك أن تظلم, حجزك عن أن تظلم, 
أوقفك عن أن تظلم, يبقى ده إيه؟ نصر من ربنا لك» هو ده النصر, 
نصّرّك على نفسك. مش اني -عليه الصلاة والسلام- علمنا في 
خطبة الحاجة: "إن الحمد لله نحمده ونستعينه إلى أن قال: ونعوذ باللّه 
من شرور أنفسنا وسيئات أعمالنا" يعني لو ربنا نصرك على نفسك يبقى 
هو ده النصر. 

من أذكار الصباح والمساء برضه وأذكار النوم "اللَّهمّ فاطرٌ السّمواتِ 
والأرض» عام الغيب والشهادةء رب كلّ شيءٍ ومليكة, أشهدٌ أن لا إل 
إلا أنت» أعودُ بك من شر نفسي» وشَرٌ الشّيطانٍ وشركه"" وفي رواية 
وأن أقترف على تفسي سوءً أو اجره إلى مسلم. إن ربنا ينصرك على 
نفسك الأمارة بالسوء» على شيطانك» على قرينك؛ على قرناء السوء. 
على الظالم, على الطغاة. ينصرك في المعركة. ينصرك في العمل» كل دي 






* أخرجه البخاري 

معان نصر فتحه ونصره يعني لو ربنا كتب نصر لأي حد مسلم يا رب 


فتحه ونصره ونوره» نوره دي والله نوره وبركته محتاجة خطبة» فتحه 
ونصره ونوره إن ربنا يعطيك من نور هذا اليوم» هيجيلك النور ده منين؟ 
اومن ا بعل الله لَه ورا هَمَا لَه من تور" > عارف النور ده 
يعني إيه؟ يعني تشوف الأشياء على حقيقتهاء يعني تشوف الدنياء إنت 
عارف حضرتك العين دي مش هي اللي بعشوف, ده لو مفيش نور 
عينك متشوفش, عارف حضرتك لو طلعت خارج الكرة الأرضية 
ورحت في اتجاه الشمس» مشيت في انجاه الشمسء يزداد الظلام مع 
إنك في اتجاه الشمس بحيث متشوفش إيدك» حت العلماء أثبتوا ذلك 
إن الكرة الأرضية هي الكوكب الوحيد المضيء, لإن فيه غازات متأينة, 
وربنا جعل السماء سقفًا محفوظاء حَفظٌ هذه الغازات إا تخرج خارج 
الكرة الأرضية» فأول ما يجي الضوء من الشمس على امتداد مش 
عارف كم ألف كيلو وهو جاي أول ما يوصل الأرض الوحيد اللي ينور 

الأرض» لما صوروا كده الكواكب كلها ضلمة, النجوم اللي شايفها دي 
و انت روحت ناحيتها تظلم, "ولو فَتَحْنَا اغلبم ابا مَنَ 
السَمَاءِ فطلو فيه يَعْرْجُونَ * لقالوا إا سكرث أنصارت" 
> كأن عينك مقفولة, فالحقيقة إن مش العين اللي 
بتشوف ده وجود النور هو اللي بيخليك تشوف» الأطباء بيقولوا كده 
إن النور بيجي على العين فينعكس بالرؤية» بدليل إن لو حضرتك 
ل ل ل ل ل 0 
لو فنحت عينك؟ مش هتشوف حاجة "أو گظلُمَاتِ في خر جي يَغْشَاه 
او ال وو 0 
خرَجَ يَدَهُ 1 يَكَذْ يَرَاهَاءِ ومن يَجْعَلٍ الله لَهُ ورا فما لَه من لور" 


0 


o > 


يبقى ربنا يحعل لك النورء النور ده يجيلك منين؟ من ربنا أول حاجة, 
فهو نور السماوات والأرض الآية اللى قلتها دي والآية "الله نوز 
السَّمَاوَاتِ وَالأَرْضٍ" في سورة ا مها سورة؟ النور, ينور دربك, 

وينور طريقك» وينور قلبك» وينور حياتك» وينور كل ما دونك هو الله 
-جل وعلا-. 

فالنور من الله -جل وعلا-», والنور في سنة النبي -عليه الصلاة 
والسلام-, والنور هنا في المسجد, والنور في القرآن, والنور في طريقك 
لله -جل وعلا-. وإنت رايح المسجد بتقول إيه؟ "اللَهُمٌ اجعَل في 
قلي نُورا. وني لان ور" علشان تعرف يعني إيه كلمة نور 
هيجي لك النور فين بقى؟ رواية مسلم دي "اللَّهُمَ اَل في قلي تور 
وني لِسَانٍ نوراء وَاجْعَلْ في عي نورَاء وَاجْعَلْ في بَصّرِي نوراء وَاجْعَلْ 
من حلفي نُوراء ومن مامي ٺوراء وَاجْعَلْ من فَؤْقِي ثوراء ومن تحني 
وء اللَّهُم طني نورا" دي رواية مسلم. بمجموع الروايات فيه قرابة 
5 لفظ يجعل الله لك فيه النور. اللهم اجعل في عظمي نورا اللهم 
اجعل في عص نورا اللهم أعطني نورا اللهم اجعلني نورا إلى غير 
ذلك» ٠١‏ لفظ تسأل الله -جل وعلا- به النور. مين اللي هيجعل 
لك هذا النور؟ تسأل الله -جل وعلا- فهو الذي يرزقك هذا النور. 

بصيرتك» كما قال ابن القيم -رحه الله تعالى-: "إن أول ما يستنير 
إليه قلب العبد من نور المداية لحظ القلب إلى النعمة, دي اسمها 
البصيرة بقى مش البصرء البصيرة ده النور اللي في القلب, لحظ 
القلب إلى النعمة إنك تشوف نعم ربنا بقلبك مش بعينيك» على 
اليأس من عدها والوقوف على حدها ومطالعة منة الله بجا والتقصير ٤‏ 
أداء شكرها". ده كلام ابن القيم. 

قال ابن القيم: "ومن ل يرّ نعم الله -جل وعلا- إلا في ملبسه ومأكله 
ومشربه وقيام وجهه بين الناس» فليس له نصيب من هذا النور البتة" 
مش النعم دي بس هي دي النعم, لا لازم يبقى عندك بنور البصيرة 
تعرف إن فيه نعم إنت مش هتفهمها إلا بقلبك, فت سأل الله -جل 
وعلا- هذا النورء لو ربنا رزقك سنة النبي -عليه الصلاة والسلام- 
وَعَلمَك سنة البي يبقى ده نور. قال -تعالى - عن النبي -عليه 
الصلاة والسلام-: "إا أَرْسَلْئَاكَ شَاهِدًا وَمُبَشَرَا سا ۰ داعي 0 


اله بإذْنِهِ وَسِرَاجًَا م" ؛ قال -تعالى-: "ق جاءكم 

نورٌ وكاب مين" > الكتاب هو القرآن» والنور هو 
النى -عليه الصلاة والسلام-. 





يبقى ربنا لو رزقك سة البي يبقى رزقك النور, لو ربنا رزقك القران 
-جل وعلا-: "وَكذلكَ أوْحَيْنا إلْبِْكَ رُوحًا من أَمْرنَا ۾ مَا 3 کیت تدر ما 
د ا ررقن و و ر 6ه 

الكتاب ولا الإعان وَلكن جَعَلَاه نورا كدي به مَن نَشَاءٌ من عِبَادِنا : 
وإنك لتهدي إلى صراط مستقيم" الآبة في آخر سورة 

الشاهد إن ربنا رزقك القران يبقى رزقفك النور» رزقك بسنة النى _- 
عليه الصلاة والسلام- رزقك الإسلام يبقى ده نورء "أفَمَن شَرَحَ الله 
صَذْرَةُ شلام فهو على ور من رنه ٠‏ لو هداك للإسلام 
وهداك للطاعة وهداك للعبادة يبقى انت الآن على نور» عرفت كلمة 
نور يعني إيه اللي بتسأل ربنا إياها؟ مش نور البصر بس» مش يا رب 
نورها لنا بعنينا بس» لاء ينور قلبك ينور بصيرتك ويعطيك القرآن 
ويعطيك السنة ويعطيك الصحبة الطيبة» والنور في المسجد وتدخل 

المسجد تلاقي المكان نور» وانت ماشي تقول اللهم اجعل في قلي نورا 
وني لسانن نورا وانت رايح المسجدء فهكذا. أسألك خير هذا اليوم 
فتحه ونصره ونوره وبركته. 


خلي بالك أنا بعجل بسرعة» بركته لما ربنا يرزقك البركة خلاص» طب 
أستأذنكم نتكلم المرة اللي جاية عن البركة نخليها كده المرة الجاية عن 
البركة علشان مطولش عليكم لأن الشروق خلاص حلء نتكلم المرة 
الجاية عن البركة وبعدها هداه, يمكن البركة تعود إلينا. 

نسأل الله -تعالى- أن يبارك لنا في أسماعنا وأبصارنا وقواتناء وأن يعطينا 
وإياكم خيرا ما نسأل, وأعظم نما نطلب, إنه ولي ذلك والقادر عليه 
وصلى الله عليه وسلم, والحمد لله رب العالمين» والسلام عليكم ورحمة 
الله وبركاته. 

